Direktiva Komisije 2000/58/ES

z dne 22. septembra 2000

o spremembi Prilog k Direktivam Sveta 86/362/EGS, 86/363/EGS in 90/642/EGS o določanju mejnih vrednosti ostankov pesticidov v in na žitih, živilih živalskega izvora in nekaterih proizvodih rastlinskega izvora, vključno s sadjem in zelenjavo

(Besedilo velja za EGP)

KOMISIJA EVROPSKIH SKUPNOSTI JE —

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 86/362/EGS z dne 24. julija 1986 o določanju mejnih vrednosti ostankov pesticidov v in na žitih [1], kakor je bila nazadnje spremenjena z Direktivo Komisije 2000/48/ES [2], in zlasti člena 10 Direktive,

ob upoštevanju Direktive Sveta 86/363/EGS z dne 24. julija 1986 o določanju mejnih vrednosti ostankov pesticidov v in na živilih živalskega izvora [3], kakor je bila nazadnje spremenjena z Direktivo Komisije 2000/42/ES [4], in zlasti člena 10 Direktive,

ob upoštevanju Direktive Sveta 90/642/EGS z dne 27. novembra 1990 o določanju mejnih vrednosti ostankov pesticidov v in na nekaterih proizvodih rastlinskega izvora, vključno s sadjem in zelenjavo [5], kakor je bila nazadnje spremenjena z Direktivo Komisije 2000/57/ES [6], in zlasti člena 7 Direktive,

ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [7], kakor je bila nazadnje spremenjena z Direktivo Komisije 2000/10/ES [8], in zlasti člena 4(1)(f) Direktive,

ob upoštevanju naslednjega:

(1) Z Direktivo Komisije 1999/1/ES [9] je bila nova aktivna snov krezoksim metil vključena v Prilogo I k Direktivi 91/414/EGS za uporabo samo kot fungicid brez podrobno obrazloženih posebnih pogojev, ki vplivajo na pridelek, tretiran s fitofarmacevtskimi sredstvi, ki vsebujejo krezoksim metil.

(2) Navedena vključitev v Prilogo I je temeljila na oceni podatkov, ki so bili predloženi glede predlagane uporabe kot fungicid na žitih, pečkatem sadju in vinski trti. Nekatere države članice so predložile podatke v zvezi z drugimi uporabami, skladno z zahtevami člena 4(1)(f) Direktive 91/414/EGS. Podatki, ki so na voljo, so bili pregledani in zadoščajo za določitev nekaterih mejnih vrednosti ostankov.

(3) Če v Skupnosti ne obstoji mejna vrednost ostankov ali začasna mejna vrednost ostankov, države članice opredelijo začasno nacionalno mejno vrednost skladno s členom 4(1)(f) Direktive 91/414/EGS. Podatki, ki so na voljo, so bili pregledani in zadoščajo za določitev nekaterih mejnih vrednosti ostankov.

(4) Ob vključevanju v Prilogo I k Direktivi 91/414/EGS je bilo 16. oktobra 1998 dokončano tehnično in znanstveno vrednotenje krezoksim metila v obliki poročila o pregledu Komisije o krezoksim metilu. V navedenem poročilu o pregledu je sprejemljiv dnevni vnos (SDV) za krezoksim metil 0,4 mg/kg telesne teže. Doživljenjska izpostavljenost potrošnikov živilskih proizvodov, tretiranih z krezoksim metilom je bila ocenjena in vrednotena skladno s postopki in praksami, ki se uporabljajo znotraj Evropske skupnosti, ob upoštevanju smernic, ki jih je objavila Svetovna zdravstvena organizacija [10], in izračunano je bilo, da mejne vrednosti ostankov, določene v tej direktivi ne dajejo povoda za preseganje SDV.

(5) Med vrednotenjem in razpravo pred vključitvijo krezoksim metila v Prilogo I k Direktivi 91/414/EGS niso bili omenjeni nobeni akutni toksični učinki, ki bi zahtevali določitev akutnega referenčnega odmerka.

(6) Za nekatere kmetijske proizvode so pogoji uporabe za krezoksim metil že opredeljeni na način, ki omogoča določitev dokončnih mejnih vrednosti ostankov.

(7) Za zagotovitev primerne zaščite potrošnika pred izpostavljenostjo ostankom v ali na proizvodih, za katere dovoljenja niso bila odobrena, je preudarno določiti začasne mejne vrednosti ostankov na spodnji meji analitične določitve za vse tiste proizvode, ki jih zajemajo Direktive 86/362/EGS, 86/363/EGS in 90/642/EGS. Določitev začasnih mejnih vrednosti ostankov na ravni Skupnosti pa državam članicam ne preprečuje, da določijo začasne mejne vrednosti ostankov za krezoksim metil skladno s členom 4(1)(f) Direktive 91/414/EGS in skladno s Prilogo VI k Direktivi 91/414/EGS, zlasti z delom B, razdelkom 2.4.2.3. te priloge. Šteje se, da obdobje štirih let zadošča za opredelitev večine nadaljnjih uporab krezoksim metila. Po tem obdobju morajo začasne mejne vrednosti ostankov postati dokončne.

(8) Preko Svetovne trgovinske organizacije so bila s trgovinskimi partnerji Skupnosti opravljena posvetovanja o dovoljenih vrednostih, določenih v tej direktivi, in njihove pripombe na navedene dovoljene vrednosti so bile upoštevane. Na podlagi predložitve sprejemljivih podatkov bo Komisija preučila možnost določitve tolerančnih mejnih vrednosti ostankov za uvoz specifičnih kombinacij pesticid/pridelek.

(9) Upoštevani so bili nasveti in priporočila Znanstvenega odbora za rastline, zlasti kar zadeva zaščito potrošnikov živilskih proizvodov, tretiranih s pesticidi.

(10) Ta direktiva je v skladu z mnenjem Stalnega odbora za zdravstveno varstvo rastlin –

SPREJELA NASLEDNJO DIREKTIVO:

Člen 1

Delu A Priloge II k Direktivi 86/362/EGS se doda naslednje:

Ostanek pesticida | Mejna vrednost ostanka pesticida v mg/kg |

| |

Krezoksim metil | 0,05 | žitarice |

Člen 2

Delu B Priloge II k Direktivi 86/363/EGS se doda naslednje:

Ostanek pesticida | Mejna vrednost ostanka pesticida v mg/kg |

| |

Krezoksim metil (ostanek 490M9 za mleko in 490 M1 za meso, jetra, loj in ledvica, izraženo kot kresoksim metil) | 0,05 | mleko |

0,02 | meso, jetra, loj |

0,05 | ledvica |

Kresoksim metil | 0,02 | jajca |

Člen 3

Mejne vrednosti ostankov za krezoksim metil v Prilogi k tej direktivi se dodajo k Prilogi II k Direktivi 90/642/EGS.

Člen 4

1. Če so mejne vrednosti ostankov za krezoksim metil navedene kot (p), to pomeni, da so začasne, skladno z določbami člena 4(1)(f) Direktive 91/414/EGS.

2. Štiri leta po začetku veljavnosti te direktive, začasne mejne vrednosti ostankov za krezoksim metil v prilogah prenehajo biti začasne in postanejo dokončne v smislu člena 4(1) direktiv 86/362/EGS in 86/363/EGS ali člena 3 Direktive 90/642/EGS.

Člen 5

Direktiva začne veljati dvajseti dan po objavi v Uradnem listu Evropskih skupnosti.

Države članice uveljavijo zakone in druge predpise, potrebne za uskladitev s to direktivo najkasneje do 31. marca 2001. O tem takoj obvestijo Komisijo.

Predpise uporabljajo od 1. aprila 2001.

Države članice se v sprejetih predpisih sklicujejo na to direktivo, ali pa sklic nanjo navedejo ob njihovi uradni objavi. Način sklicevanja določijo države članice.

Člen 6

Ta direktiva je naslovljena na države članice.

V Bruslju, 22. septembra 2000

Za Komisijo

David Byrne

Član Komisije

[1] UL L 221, 7.8.1986, str. 37.

[2] UL L 197, 3.8.2000, str. 26.

[3] UL L 221, 7.8.1986, str. 43.

[4] UL L 158, 30.6.2000, str. 51.

[5] UL L 350, 14.12.1990, str. 71.

[6] UL L 58, 29.9.2000, str. 76.

[7] UL L 230, 19.8.1991, str. 1.

[8] UL L 57, 2.3.2000, str. 28.

[9] UL L 21, 28.1.1999, str. 21.

[10] "Guidelines for predicting dietary intake of pesticide residues" (ponovno pregledane), ki jih je pripravila GEMS/Food Programme v sodelovanju s "Codex Committee on Pesticide Residues", ki jih je objavila Svetovna zdravstvena organizacija 1997 (WHO/FSF/FOS/97.7).

--------------------------------------------------

PRILOGA

Skupine in primeri posameznih proizvodov, za katere veljajo mejne vrednosti ostankov | Ostanki pesticidov in mejna vrednost ostankov (mg/kg) |

Krezoksim metil |

1.Sadje, sveže, posušeno ali nekuhano, konzervirano z zamrzovanjem, ki ne vsebuje dodanega sladkorja; oreščki

(i)AGRUMI | 0,05 |

Grenivke | |

Limone | |

Limete | |

Mandarine (vključno s klementinami in drugimi hibridi) | |

Pomaranče | |

Pomelo | |

Drugo | |

(ii)OREHI LUPINARJI (Z LUPINO ALI BREZ NJE) | 0,1 |

Mandeljni | |

Brazilski orehi | |

Kašev orehi | |

Kostanji | |

Kokosovi orehi | |

Lešniki | |

Makadamija | |

Pekan | |

Pinjole | |

Pistacije | |

Orehi | |

Drugo | |

(iii)PEČKATO SADJE | 0,2 |

Jabolka | |

Hruške | |

Kutine | |

Drugo | |

(iv)KOŠČIČASTO SADJE | 0,05 |

Marelice | |

Češnje | |

Breskve (vključno z nektarinami in podobnimi hibridi) | |

Slive | |

Drugo | |

(v)JAGODIČJE IN GROZDJE

(a)Namizno grozdje in vinsko grozdje | 1 |

Namizno grozdje | |

Vinsko grozdje | |

(b)Jagode (ne divje) | 0,05 |

(c)Rozgasto jagodičje (ne divje) | 0,05 |

Robida | |

Ostrožnica | |

Loganova robida | |

Malina | |

Drugo | |

(d)Druge jagode in jagodičevje (ne divje) | 0,05 |

Borovnice | |

Brusnice | |

Ribez (rdeči, črni in beli) | |

Kosmulje | |

Drugo | |

(e)Divje jagodičevje in jagode | 0,05 |

(vi)MEŠANO SADJE

Avokado | |

Banane | |

Dateljni | |

Smokve | |

Kivi | |

Kumkvat | |

Liči | |

Mango | |

Olive | 0,2 |

Pasijonka | |

Ananas | |

Granatna jabolka | |

Drugo | 0,05 |

2.Zelenjava, sveža ali nekuhana zamrznjena ali sušena

(i)KORENASTA IN GOMOLJASTA ZELENJAVA | 0,05 |

Rdeča pesa | |

Korenček | |

Gomoljna zelena | |

Hren | |

Topinambur | |

Pastinak | |

Peteršilj – koren | |

Redkev | |

Črni koren | |

Sladki krompir | |

Koleraba | |

Repa | |

Jam | |

Drugo | |

(ii)ČEBULASTA ZELENJAVA | 0,05 |

Česen | |

Čebula | |

Šalotka | |

Spomladanska čebula | |

Drugo | |

(iii)ZELENJAVA - PLODOVKE

(a)Razhudniki

Paradižnik | 0,5 |

Paprika | 1 |

Jajčevec | 0,5 |

Drugo | 0,05 |

(b)Bučnice- užitna lupina | 0,05 |

Kumare | |

Kumarice za vlaganje | |

Bučke | |

Drugo | |

(c)Bučnice– neužitna lupina | 0,2 |

Melone | |

Buče | |

Lubenice | |

Drugo | |

(d)Sladka koruza | 0,05 |

(iv)ZELENJAVA - KAPUSNICE | 0,05 |

(a)Cvetoče kapusnice

Brokoli | |

Cvetača | |

Drugo | |

(b)Glavnate kapusnice

Brstični ohrovt | |

Glavnato zelje | |

Drugo | |

(c)Listaste kapusnice

Kitajsko zelje | |

Zeleni ohrovt | |

Drugo | |

(d)Kolerabice | |

(v)LISTNA ZELENJAVA IN PRESNA ZELIŠČA | 0,05 |

(a)Solata in podobno

Kreša | |

Motovilec | |

Solata | |

Endivija | |

Drugo | |

(b)Špinača in podobno

Špinača | |

Blitva | |

Drugo | |

(c)Vodna kreša | |

(d)Radič Witloof | |

(e)Zelišča

Prava krebuljica | |

Drobnjak | |

Peteršilj | |

Listi zelena | |

Drugo | |

(vi)STROČNICE (sveže) | 0,05 |

Fižol (s stroki) | |

Fižol (brez strokov) | |

Grah (s stroki) | |

Grah (brez strokov) | |

Drugo | |

(vii)STEBELNA ZELENJAVA (sveža) | 0,05 |

Beluši | |

Kardij | |

Zelena | |

Komarček | |

Artičoka | |

Por | |

Rabarbara | |

Drugo | |

(viii)GOBE | 0,05 |

(a)Gojene gobe | |

(b)Divje gobe | |

3.Stročnice | 0,05 |

Fižol | |

Leča | |

Grah | |

Drugo | |

4.Oljnice seme | 0,1 |

Laneno seme | |

Zemeljski oreščki | |

Makovo seme | |

Sezamovo seme | |

Sončnično seme | |

Repično seme | |

Soja | |

Gorčično seme | |

Bombažno seme | |

Drugo | |

5.Krompir | 0,05 |

Zgodnji krompir | |

Pozni krompir | |

6.Čaj (sušeni listi in peclji, fermentirani ali drugače, Camellia sinensis) | 0,01 |

7.Hmelj (posušeni), vključno z hmeljevimi peletami in nekoncentriranim prahom | 0,1 |

--------------------------------------------------